Rune Larsen

Rune Larsen (født 1948) er en norsk musiker, plateprodusent og programleder som har flere ledet musikalske TV-programmer på NRK, deriblant Lollipop. Han har utgitt flere plater, mange med kristne tekster eller en kristen grunntone.

Biografi 
Larsen ble medlem av bandet The White Shirts i 1960 og deltok to år senere i en talentkonkurranse sammen med sitt andre band, Black Diamonds. 

Han TV-debuterte 1964 i ungdomsprogrammet Pop-korn og ble like etter tilbudt plateinnspilling med Philips. Hans første plateinnspilling med Teen Beats kom ut i oktober samme år, singlen «Y'Arriva»/«Cinderella» (Philips 353.264 PF). Larsen ble så med i gruppa The Stringers. Sammen med Helge Nilsen ble han og gruppen flaggskipet i den mengden av grupper som på den tiden dukket opp fra kjellerlokaler i byen. Duoens største suksess i denne perioden var plata JA-platen i 1966, der de fremførte en opprocket versjon av «Per Spelemann».

Larsen ble journalist i 1967 og la etter hvert karrieren som rockesanger til side. Han ble en kristen, og dette kom til å prege virket ham de neste årene. Han startet ungdomskoret Gospel i 1969. Med dette koret laget han to LP-er. Fra 1974 til 1978 var han sekretær for KFUM i Trondheim og Bergen. Mens han oppholdt seg i Trondheim, startet han landets første barnegospelkor, noe som ble opptakten til hundrevis av barnekor over hele landet. I 1975 ga han ut LP-en Barnegospel og en instruksjonsbok med samme navn. Det ble også laget et eget TV-program med Barnegospel som tittel, men programmet ble nektet sendt på luften da kringkastingssjef Elster mente det var for «forkynnende». I Trondheim laget han også albumet Tilbake til en ny tid, der han hyllet 60-tallets politiske idealer.

Han debuterte som programleder i TV i musikkprogrammet Gospel synger gospels i 1970. Midt i 1970-årene ble han oppfordret av Sverre Tinnå i NRK til å lage en norsk variant av den svenske TV-suksessen Hela kyrkan sjunger. Larsens programserie fikk navnet Hele menigheten synger og ble en suksess både på TV og plate. 

I 1977 deltok han og kom på andreplass i den norske finalen i Melodi Grand Prix 1977 med låten «Robåtrock».

Larsen returnerte til Bergen og arbeidet som journalist igjen i årene 1978–1981. Samtidig gjenopptok han samarbeidet med gamle kolleger fra 1960-årene. Sammen med Trygve Thue laget han Speiderplaten i 1978, og året etter ble han gjenforent med Helge Nilsen på albumet Barn av samme jord. Dette var en plate utgitt av Bergens Tidende, og inntektene gikk til UNICEF.

Høsten 1983 ble Larsen introdusert for Sissel Kyrkjebø av Nils Abrahamsen i NRK. Abrahamsen var programleder for den populære TV-serien Syng med oss, og sammen med Larsen utformet han innholdet på en plateutgivelse basert på noen av sangene i serien. Syng med oss ble en salgssuksess og var samtidig starten på Kyrkjebøs karriere. Etter den eventyrlige suksessen med hennes to første plater på egen hånd – hvorav den ene, Glade jul, satte norsk rekord med 500 000 solgte enheter – begynte pressen å omtale ham som Kong Midas.

I 1989 ble han programleder for det populære TV-programmet Lollipop på NRK. Konseptet var fengende og avstedkom flere plater. I 1990-årene ledet han flere musikalske tv-programmet, deriblant Scala, Casablanca, Noteknekk og Larsen spesial. Hans første serie på 2000-tallet var Absolutt norsk, der han sammen med Jan Eggum og den da ukjente komikerduoen Ylvis, gjorde en presentasjon av norsk musikk på TV.

Platekarrieren har innbrakt ham fem sølvplater, fire gullplater, to diamantplater og to platinaplater og et samlet plateslag på 657 581 plater. Han fikk Bjellesauprisen i 2001 for sin innsats for norsk musikk med Absolutt norsk.

I 2011 deltok han i Skal vi danse.

Han har utgitt to bøker, Steg for steg på Gyldendal og Troende til alt på Lunde Forlag.

Privatliv 
Larsen ble gift i 1969 med Edle Tornes Larsen. Paret har tre barn. De ble skilt i 2019. Han giftet seg på nytt i 2022.

Diskografi

Soloalbum 
 Barnegospel (Polydor, 1975) 
 Ikke bare gospel (LU-MI, 1975) 
 Han er min sang og min glede (LU-MI, 1976) 
 Tilbake til en ny tid (Arctic, 1976) 
 Hele menigheten synger julen inn (LU-MI, 1977) 
 Hele menigheten synger lovsanger (LU-MI, 1978) 
 Speiderplaten (1978)
 Familiealbum (LU-MI, 1979) 
 Guds kjærlighet (Noah, 1981) 
 Steg for steg sammen med sine barn Line og Kim Larsen (Noah, 1982) 
 Den himmelske lovsang (Noah, 1983) 
 Nå tennes tusen julelys (Noah, 1984) 
 Fra spøk til alvor (Noah, 1984) 
 Flammen (Noah, 1985) 
 Julegleder ( EP, Noah, 1992) 
 Røtter (CNR, 1993) 
 20 barnesanger (CNR, 1993) samleplate
 Det beste fra Lollipop (samleplate, 1995)
 Min sang og min glede (Scana, 2 CD, 2005)
 Gyldne år (2008)
 Tidens gate (2013)
 Blå glede (2016)

Solosingler 
 Y'arriva/Cinderella (1965), med Teen Beats
 Så vondt å leve uten deg/Et skrik av stillhet (1970)
 Lille vakre Anna/Lilla Karin (1972)
 Lille sommerful/Alle vet så vel (1972)
 Hverdagen går bedre med et smil (1976)
 Help Me (1992)

 Med Helge Nilsen/The Stringers 
Album
 Barn av samme jord (1979)
 Sweet Mints (1981)
 Lykkelige år (1984), med Rolf Skogstrand
Singler
 Den första gång jag så deg/A Day in June (1965), med Benne Iversen og The Stringers
 No reply/Will you still love me tomorrow (1965)
 That'll Be the Day/Anytime at All (1966)
 Tell Her/Don't (1966)
 Så vondt å leve uten deg/Et skrik av stillhet (1969)
 Løp løp skyt/Tenk mindre på deg selv (1970)
 Go' morgen/Oh Senorita (1971)

 Gospel 
Album
 Jeg vil tro (1970)
 Syng en gledens sang (1972)
 Med Tor Endresen 
Album
 Lollipop (1989)
 Lollipop 2 (1990)
 Lollipop Jukebox (1991), med Karoline Krüger, Carola Häggkvist og The Lollipops
 Nære ting (1997)
 Lollipop - 50 beste (2009)
 Det beste fra Tor Endresen & Rune Larsen Vol. 1 (2009)
 Det beste fra Tor Endresen & Rune Larsen Vol. 2 (2009)
Singler
 De nære ting (2009)
 Frisk Luft 
 Gospel Live (1973)
 Frisk Luft 2 (1975)
 Lifetime Friends (2000)
 I'll Never Find Another You (2004)
 Allsanger og gospelhits fra 70-tallet (2008)
 Andre deltakelser 
 Diverse artister: Ja! flyktning 66-ja-platen (1966)
 Diverse artister: Norske favoritter (1968)
 Diverse artister: Norske favoritter 2 (1969)
 Diverse artister: 16 Norske hits (1975)
 Diverse artister: Min jul (1976)
 Diverse artister: På gang 2 (1981)
 Diverse artister: Knallgo'e låter Vol. 5 (1982)
 Diverse artister: När juldagsmorgon glimmer (1985)
 Diverse artister: More Rarities (1986)
 Diverse artister: 21 Radio Special (1993)
 Det pene bæn: Virre virre vitt bom bom (1993)
 Diverse artister: Nå får det være norsk (1993)
 Diverse artister: God sommer (1993)
 Diverse artister: Barnas bilkassett (1996)
 Diverse artister: CNR Music Norway (1997)
 Diverse artister: Kjærligheten seirer (1999)
 Diverse artister: Julekonserten 10 år (1999)
 Diverse artister: Den himmelske lovsang - Kristelige klassikere 1 (2000)
 Diverse artister: Sanger fra Jesusfolket (2002)
 Diverse artister: I godt selskap (2003)
 Diverse artister: Norsk Rocks Skattkammer Vol. 3: Bergen Beat 1964-1967 (2004)
 Diverse artister: Norsk Rocks Historie Vol. 3: Beatgrupper 1964-1967 (2004)
 Diverse artister: Stemninger fra Bedehusland (2004)
 Diverse artister: I godt selskap Vol. 4 (2004)
 Diverse artister: Get Together - The Best of Norwegian Gospel (2005)
 Diverse artister: Tande-P: Mine favoritter (2005)
 Diverse artister: Norsk Rocks Skattkammer Vol. 5: Bergen Beat 1964-1967 Vol. 2 (2005)
 Diverse artister: Norsk musikk i 100 - Populærmusikk i Norge 1905-2005 (2005)
 Diverse artister: Salmer og sanger vi gjerne hører (2005)
 Diverse artister: Norske 60-talls hits (2005)
 Diverse artister: Stille natt Hellige natt (2006)
 Diverse artister: Minns du sångens beste 2 - Live fra Oslo og Stavanger (2007)
 Marit & Irene: Grunn til glede (2008)
 Diverse artister: Oh, halleluja! - Gylne øyeblikk fra det glade 70-tallet (2008)
 Diverse artister: Perler Fra Bedehusets Skattkammer (2009)

 Bøker 
 Steg for steg (1984)
 Troende til alt (1996)

Andre medieopptredener  

Høsten 2011 deltok han i sesong 7 av TV 2-programmet Skal vi danse, der han konkurrerte sammen med den profesjonelle danseren Olga Divakova. Han gikk ut av konkurransen i program nummer 5.

Referanser

Eksterne lenker 
 Hjemmeside til Rune Larsen
 MICLEX Norsk Musikkinfornasjon
 

 

 

Personer fra Bergen kommune
Norske sangere
Norske plateprodusenter
Programledere for NRK
Deltakere i Melodi Grand Prix
Skal vi danse-deltakere